CELEX: 32012R0807
Language: el
Date: 2012-09-11 00:00:00
Title: Εκτελεστικός κανονισμός (ΕΕ) αριθ. 807/2012 της Επιτροπής, της 11ης Σεπτεμβρίου 2012 , για την 178η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

12.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 807/2012 ΤΗΣ ΕΠΙΤΡΟΠΉΣ
   της 11ης Σεπτεμβρίου 2012
   για την 178η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 12 Αυγούστου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει ένα φυσικό πρόσωπο από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να επικαιροποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Σεπτεμβρίου 2012.
      
         
            Για την Επιτροπή, εξ ονόματος του Προέδρου,
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Η ακόλουθη καταχώριση υπό τον τίτλο «Φυσικά πρόσωπα» διαγράφεται:
      
                  α)
               
               
                  
                     «Fazul Abdullah Mohammed (γνωστός και ως α) Abdalla, Fazul, β) Abdallah, Fazul, γ) Ali, Fadel Abdallah Mohammed, δ) Fazul, Abdalla, ε) Fazul, Abdallah, στ) Fazul, Abdallah Mohammed, ζ) Fazul, Haroon, η) Fazul, Harun, θ) Haroun, Fadhil, ι) Mohammed, Fazul, ια) Mohammed, Fazul Abdilahi, ιβ) Mohammed, Fouad, ιγ) Muhamad, Fadil Abdallah, ιδ) Abdullah Fazhl, ιε) Fazhl Haroun, ιστ) Fazil Haroun, ιζ) Faziul Abdallah, ιη) Fazul Abdalahi Mohammed, ιθ) Haroun Fazil, κ) Harun Fazul, κα) Khan Fazhl, κβ) Farun Fahdl, κγ) Harun Fahdl, κδ) Abdulah Mohamed Fadl, κε) Fadil Abdallah Muhammad, κστ) Abdallah Muhammad Fadhul, κζ) Fedel Abdullah Mohammad Fazul, κη) Fadl Allah Abd Allah, κθ) Haroon Fadl Abd Allah, κι) Mohamed Fadl, λ) Abu Aisha, λα) Abu Seif Al Sudani, λβ) Haroon, λγ) Harun, λδ) Abu Luqman, λε) Haroun, λστ) Harun Al-Qamry, λζ) Abu Al-Fazul Al-Qamari, λη) Haji Kassim Fumu, λθ) Yacub). Διεύθυνση: Κένυα. Ημερομηνία γέννησης α) 25.8.1972, β) 25.12.1974, γ) 25.2.1974, δ) 1976, ε) Φεβρουάριος 1971. Τόπος γέννησης: Moroni, Κομόρες Νήσοι. Υπηκοότητα: Κομόρες νήσοι. Άλλες πληροφορίες: α) Αναφέρεται ότι δρα στη νότιο Σομαλία από τον Νοέμβριο του 2007. β) Ανώτερο στέλεχος της Αλ-Κάϊντα υπεύθυνος για την Αλ Κάϊντα στην ανατολική Αφρική από το 2009. γ) Αναφέρεται ότι κατέχει διαβατήρια της Κένυας και των Κομορών νήσων. δ) Πιστεύεται ότι συμμετείχε στις επιθέσεις των πρεσβειών των Ηνωμένων Πολιτειών στο Ναϊρόμπι και στο Dar es Salaam τον Αύγουστο του 1998 και σε περαιτέρω επιθέσεις στην Κένυα το 2002. ε) Σύμφωνα με πληροφορίες έχει υποστεί επέμβαση πλαστικής χειρουργικής. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»